《自寿且酬三十子寿觞》
明代·湛若水

生年八十一，八十能知非。秋瓜未脱蒂，多年亦奚为。

所幸男子身，聪明无损亏。又幸生中国，四朝全盛时。

收身自卿相，归来学鸱夷。朱明与朱陵，洞天随所之。

挈家入烟霞，永谢世危机。又幸得其门，入室似有期。

自兹超六合，无论到期颐。试与诸贤约，且作廿年规。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。